“In baie gevalle het die staatsprokureur met partye buite die hof geskik, waar die sake moontlik in die hof gewen kon word.”
Hy het onder meer verwys na ’n saak waarin ’n man R70 miljoen van die staat geëis het oor ’n besnydenis wat glo verkeerd geloop het. Daar is toe egter bevind dat geen besnydenis plaasgevind het nie. Die saak is na die Valke verwys.
Andy Mothibi, hoof van die SOE, sê al die kantore van die staatsprokureur in die nege provinsies van Suid-Afrika sal ondersoek word. Dit is ’n ondersoek van groot omvang en sal daarom tyd neem om bevindings te maak, het hy gesê. Indien nodig, sal die ondersoekspan met organisasies in die buiteland saamwerk.
Volgens hom beloop die eise teen die polisie egter nie naastenby soveel soos dié teen die departement van gesondheid nie. Cele sê hy het klaar met die Valke vergader omdat misdadige optrede tydens die ondersoek oopgevlek kan word. Die Valke kan dan sorg dat die verdagtes vervolg word.